ΚΑΝΟΝΙΣΜΟΣ (ΕΚ, ΕΚΑΧ, ΕΥΡΑΤΟΜ) αριθ. 620/1999 ΤΟΥ ΣΥΜΒΟΥΛΙΟΥ της 22ας Μαρτίου 1999 για την προσαρμογή των ποσών που προβλέπονται στο άρθρο 13 του παραρτήματος VII του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων, όσον αφορά τις ημερήσιες αποζημιώσεις αποστολής εντός του ευρωπαϊκού εδάφους των κρατών μελών ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, που καθορίζονται στον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκαν τελευταία από τον κανονισμό (ΕΚ, ΕΚΑΧ, Ευρατόμ) αριθ. 2762/98 (2), και ιδίως το άρθρο 13 του παραρτήματος VII του προαναφερθέντος κανονισμού υπηρεσιακής κατάστασης και τα άρθρα 22 και 67 του εν λόγω καθεστώτος, την πρόταση της Επιτροπής, Εκτιμώντας ότι θα πρέπει να αναπροσαρμοστούν τα ποσά των ημερησίων αποζημιώσεων αποστολής ώστε να ληφθεί υπόψη η διαμόρφωση των τιμών και των συναλλαγματικών ισοτιμιών που διαπιστώθηκαν στους διάφορους τόπους αποστολής στο ευρωπαϊκό έδαφος των κρατών μελών από το 1991 και μετά, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο παράρτημα VII του κανονισμού υπηρεσιακής κατάστασης, το άρθρο 13 τροποποιείται ως εξής: 1. Ο πίνακας της παραγράφου 1 στοιχείο α) αντικαθίσταται από τον ακόλουθο πίνακα: ΘΕΣΗ ΠΗΝΑΚΑ 2. Στην παράγραφο 2, η πρώτη πρόταση αντικαθίσταται από το ακόλουθο κείμενο: «2. Εκτός από τα ποσά που προβλέπονται στη στήλη Ι του ανωτέρω πίνακα, επιστρέφεται το ποσό του λογαριασμού του ξενοδοχείου, στον οποίο περιλαμβάνεται η τιμή του δωματίου και το αντίτιμο των υπηρεσιών και οι φόροι, αλλά δεν περιλαμβάνεται το πρωινό, εφόσον δεν υπερβαίνει το ανώτατο όριο των: - 117,08 ευρώ για το Βέλγιο, - 148,07 ευρώ για τη Δανία, - 97,03 ευρώ για τη Γερμανία, - 99,63 ευρώ για την Ελλάδα, - 126,57 ευρώ για την Ισπανία, - 97,27 ευρώ για τη Γαλλία, - 139,32 ευρώ για την Ιρλανδία, - 114,33 ευρώ για την Ιταλία, - 106,92 ευρώ για το Λουξεμβούργο, - 131,76 ευρώ για τις Κάτω Χώρες, - 124,89 ευρώ για την Πορτογαλία, - 149,03 ευρώ για το Ηνωμένο Βασίλειο.» Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 22 Μαρτίου 1999.

[Source: multi_eurlex | Tokens: 2250]